I.2.8 Aḥiḥa (izli) : yekka-d deg awal « ZL » i yesԐan anamek n can, « ZLI » anamek-is ɣenni, izlan d asfru wezzilen, ɣer leqbayel izli d can i d-yettawin ɣef yiḥulfan d ucekker i wid yesԐan tabɣest, am ucekker i yemjahden, yemgarad seg temnaḍt ɣer tayeḍt ama deg talɣa ama deg wayen yerzan asntel ɣef wacu i d-yettawi, izlan d wid yettwassen deg tudert n yal ass sԐan azal meqqren deg tmetti taqbaylit.13